'Tambanuo merupakan salah satu dari suku kaum di Sabah. Mereka kini digolongkan ke dalam kelompok kaum Kaum Kadazan-Dusun disebabkan mereka berkongsi adat resam dan bahasa yang hampir serupa.Orang Tambanuo adalah sama dengan orang sungai Pitas. Walau bagaimanapin, pada masa dahulu apabila orang-orang Tambanuo menganut agama Islam mereka dikenali sebagai Orang Sungai dan yang masih kekal pagan dikenali sebagai Tambanuo. Seratus peratus bahasa Orang Sungai dan Bahasa Tambanuo adalah sama.Suku Kaum ini hanya terdapat di daerah Pitas, Kota Marudu dan Sugut. Menurut kajian ahli antropologi, suku kaum Tambanuo berasal dari Kepulauan Palawan di Filipina. Di Kepulauan Palawan mereka dikenali sebagai suku kaum TAG BANUA yang bererti orang Benua. Pawang atau shaman atau ketua agama Pagan bagi orang Tagbanua ( Palawan Filipina) dikenali sebagai ""BOBOLIZAN""dan pawang atau bomoh atau Ketua Agama bagi suku kaum Tambanuo dan Dusun di Sabah dikenali sebagai BOBOHIZAN